|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

02.05.2024 г.

**От 2 май А1 приема предварителни поръчки за флагманите Huawei Pura 70**

* *Бъди сред първите притежатели на някой от новите флагмани* ***Huawei Pura 70****,* ***Huawei Pura 70 Pro*** *или* ***Huawei Pura 70 Ultra***
* *Първите 150, поръчали смартфон от серията Huawei Pura 70 от А1, ще го получат в комплект с* ***FreeBuds Pro 3 Silver Frost***
* *Вземи* ***в брой*** *или на* ***изплащане*** *с план от А1*

Новите флагмани на Huawei – [Huawei Pura 70](https://www.a1.bg/devices/smartphones/huawei-pura-70-256-gb-black?main=1468), [Huawei Pura 70 Pro](https://www.a1.bg/devices/smartphones/huawei-pura-70-pro-512-gb-black?main=1469) и [Huawei Pura 70 Ultra](https://www.a1.bg/devices/smartphones/huawei-pura-70-ultra-512-gb-green?main=1470), вече могат да бъдат предварително поръчани в онлайн магазина на A1.bg. Трите модела от серията Huawei Pura 70 се предлагат в брой или на изплащане с план Unlimited на атрактивни цени. Първите 150 потребители, направили предварителна поръчка за едно от устройствата, ще го получат в комплект с безжични слушалки FreeBuds Pro 3 в цвят Silver Frost.

Промоционалната кампания ще продължи от 2 до 21 май, а доставките за първите поръчали моделите Pura 70 и Pura 70 Pro ще стартират на 15 май, а след 24 май ще започнат доставките и на Huawei Pura 70 Ultra.

**Huawei Pura 70** може да бъде поръчан предварително за 38,99 лева на месец на лизинг за 36 месеца или в брой за 1129,99 лева с план от А1. **Huawei Pura 70 Pro** се предлага на цена от 53,99 лева на месец на лизинг за 36 месеца и в брой за 1579,99 лева, а **Huawei Pura 70 Ultra** може да бъде закупен с план от А1 срещу 2109,99 лева в брой или на лизинг за 36 месеца срещу 69,99 лева на месец.

**Какви са новостите при моделите от серията Huawei Pura 70:**

1. **Дизайн и цветове:** Една от новостите, отличаваща визуално новите флагмани от предишното поколение модели на Huawei от P-серията, е масивният триъгълник с обли ръбове, в който е разположена системата от камери на устройствата. Смартфоните идват в разнообразни цветове, в зависимост от модела – от стандартните бял и черен за Pura 70 и Pura 70 Pro, до светлозелен за Pura 70 Ultra.
2. **Дисплей:** И трите устройства разполагат с LTPO OLED панел с честота на опресняване до 120 Hz. Основният модел от серията - Huawei Pura, 70 идва с 6,6-инчов дисплей, а Huawei Pura 70 Pro и Huawei Pura 70 Ultra – с 6,8-инчов. Устройствата притежават прахоустойчив и водоустойчив рейтинг IP68, а екраните им са подсилени с допълнително защитно стъкло Kunlin.
3. **Операционна система, чипсет и батерия:** Устройствата използват операционна система HarmonyOS 4.2 и са снабдени с чипсет Kirin 9010. Батерията на базовия модел е с капацитет 4900mAh (66W кабелно, 50W безжично и 7.5W обратно зареждане за аксесоари), тази на Pro модела е с капацитет 5050mAh (100W кабелно, 80W безжично и 20W обратно безжично зареждане), а на Huawei Pura 70 Ultra – 5200mAh (100W кабелно, 80W безжично и 20W обратно безжично зареждане).
4. **Камерата:** Системата от камери на Huawei Pura 70 включва 50 MP основна, 13MP ултраширокоъгълна и 12MP 5x телефото камера. Pro версията е със сходни специфики на основната камера, но идва с 12,5MP ултраширокоъгълна и 48MP 3.5х телефото камера. В допълнение към това е снабдена и с режим Super Focus Macro, чрез който е възможно фокусирането на обекти, разположени на до 5 см от камерата. Моделът Ultra носи дори още по-големи фотографски възможности, благодарение на подвижния механизъм за обектива на 50MP основна камера, 50MP 3.5х телефото камера с OIS стабилизация и 40MP ултраширока камера. Този модел притежава и функцията XD Motion, която позволява заснемането на обекти със скорост до 300км/ч.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*